40. ΝΟΜΟΣ υπ’ αριθ. 280 της 13/17 Μαρτ. 1976 (ΦΕΚ Α΄ 60) Περί αναστολής λήψεως αναγκαστικών μέτρων προς είσπραξιν χρεών κληρούχων αγροτών και άλλων τινών διατάξεων. Άρθρ.1.-1.Επί μίαν διετίαν από της ισχύος του παρόντος, αναστέλλεται η λήψις αναγκαστικών μέτρων προς είσπραξιν βεβαιωθεισών απαιτήσεων του Δημοσίου και του Ειδικού Ταμείου εποικισμού προερχομένων εκ παραχωρηθέντων πάσης φύσεως κλήρων (γαιών-οικοπέδων) κατά τας διατάξεις της εν γένει Εποικιστικής Νομοθεσίας. 2.Αναστέλλεται επί μίαν διετίαν από της ισχύος του παρόντος ο χρόνος συμπληρώσεως της παραγραφής απαιτήσεων του Δημοσίου εκ της αυτής αιτίας, μη βεβαιωθεισών εισέτι παρά των αρμοδίων προς τούτο υπηρεσιών. Άρθρ.2.-1.Αι διατάξεις του άρθρ. 7 του Νόμ. 2781/1954, «περί τροποποιήσεως και συμπληρώσεως διατάξεών τινων του Ν.Δ. 2536/1953 «περί επανεποικισμού των παραμεθορίων περιοχών και ενσιχύσεως του πληθυσμού αυτών» (κατωτ. σελ. 252,08) έχουν εφαρμογήν και επί των περί ων το άρθρ. 13 του Ν.Δ. 3958/1959 «περί τροποποιήσεως και συμπληρώσεως των περί οριστικών παραχωρητηρίων των κλήρων διατάξεων της Εποικιστικής Νομοθεσίας, κυρώσεως πράξεών τινων του Υπουργικού Συμβουλίου και άλλων τινών διατάξεων» (ανωτ. αριθ. 21) αγροτικών ακινήτων. 2.Αναστέλλεται η εκτέλεσις των διατάξεων του άρθρ. 13 του Ν.Δ. 3958/1959 ως προς τα περί ων το άρθρ. 7 του Νόμ. 2781/1954 ακίνητα μέχρι της 30ης Ιουν. 1976. Η κατά το προηγούμενον εδάφιον αναστολή δύναται να παρέχηται εκάστοτε, δι’ ωρισμένον χρόνον, δια πράξεως του Υπουργικού Συμβουλίου, εκδιδομένης τη προτάσει του Υπουργού Γεωργίας. Άρθρ.3.-Επιτρέπεται, κατά παρέκκλισιν των διατάξεων του Ν.Δ/τος της 22.6.1927, (τόμ. 17 2  σελ. 299) όπως το εν Στοκχόλμη εδρεύον Σουηδικόν Ινστιτούτον Κλασσικών Σπουδών αποκτήση ακίνητα, κείμενα εν τη περιοχή Ν. Καβάλας, ανήκοντα εις την Σουηδικήν εταιρείαν Καπνού. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 